Afgeneem hieronder op 18 Julie 2018 op die Sandy Point skeepshelling word herstelwerk aan die neus van die "Ukuloba" gedoen nadat die skuit skade opgedoen het tydens die onlangse springgety langs die Tallie Marine kaai...nou ja, dis nou seker wat gebeur wanneer 'n Sachal romp langs 'n Tallie kaai vasmaak. 'n Tallie romp sal tog nie daar op die grond stamp nie. Dit bewys net weereens hoe twee verskillende romp ontwerpe, elkeen suksesvol in sy eie reg, die dinamika van 'n skuit kan bepaal.
Baie dankie aan die span van Ritco Marine vir die voltooing van nog 'n meesterstuk, asook die span van Eigevis wat gehelp het met die aflaai van die stoof. Ook 'n spesiale dankie aan "Long" John vir die vervoer van die stoof, wat uiteindelik met sy Ford Ranger bakkie, die vurkhyser uit die sand moes uitsleep...